**ՀԻՄՆԱՎՈՐՈւՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ՈՒ ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

***Անհրաժեշտությունը`*** Սույն որոշման նախագծի ընդունման անհրաժեշտությունը պայմանավորված է Գերմանիայի զարգացման վարկերի բանկի (այսուհետ՝ Բանկ) աջակցությամբ ֆինանսավորվող Ջրային ռեսուրսների համալիր կառավարում (ՋՌՀԿ) Ախուրյան գետ, փուլ 1 ծրագրի բնականոն ընթացքի ապահովման և ծրագրի ժամկետի լրացուցիչ երկարաձգումներից խուսափելու համար, որոնք կարող են լրացուցիչ պարտավորություններ առաջացնել:

***Ընթացիկ իրավիճակը և խնդիրները`***

Գերմանիայի զարգացման վարկերի բանկի (այսուհետ՝ Բանկ) աջակցությամբ ֆինանսավորվող Ջրային ռեսուրսների համալիր կառավարում (ՋՌՀԿ) Ախուրյան գետ, փուլ 1 ծրագրի (այսուհետ՝ Ծրագիր) (No.BMZ-Nr.: 2014 67 950) վարկային միջոցների մասհանման ժամկետն ավարտվել է **30.12.2019թ.,** որի մինչև **30.06.2024թ.** երկարաձգման համար ՀՀ-ն պետք է վճարի Բանկի կողմից սահմանված երկարաձգման վերջնական վճարի մի մասը՝ 1,300,000 եվրո գումարի չափով։ «Միջազգային պայմանագրերի մասին» օրենքի համաձայն ներպետական տարբեր օղակներում շրջանառվում է Գերմանական ֆինանսական համագործակցություն Հայաստանի Հանրապետության հետ. «Ջրային ռեսուրսների համալիր կառավարում/Ախուրյան գետ – փուլ 1» - Մասհանման ժամկետի երկարաձգում» նամակ-համաձայնագրի նախագիծը, որի վավերացման գործընթացը կարող է տևել ամիսներ՝ համաձայն օրենքով սահմանված ընթացակարգերի։

Ինչպես նաև, Ծրագրի շրջանակներում միջազգային փորձագետների և խորհրդատվական ընկերությունների կողմից մատուցված նախագծանախահաշվային փաստաթղթերի մշակման ծառայությունների դիմաց դեռևս 2019թ. դեկտեմբերին Բանկ ուղարկված և ուղարկվելիք հաշիվների դիմաց վարկային միջոցների մասհանման ժամկետի ավարտով պայմանավորված **շուրջ 481.0 հազ.** Եվրո գումարի (վճարումների ուղիղ ընթացակարգով կատարվելիք) վճարումները չեն կատարվել, իսկ պլանավորված հրատապ մատուցման ենթակա ծառայությունների գումարը կկազմի **շուրջ 400.0 հազ. Եվրո** գումար։

Արդյունքում՝ առկա և ձևավորվելիք վճարման ենթակա գումարների (**ընդամենը՝ շուրջ 881.0 հազ. Եվրո**) չվճարման հանգամանքը և վարկային միջոցների մասհանման ժամկետի երկարաձգման ժամանակատար գործընթացը կարող են հանգեցնել Ծրագրի իրականացման բնականոն ընթացքի խաթարման և հիմք հանդիսանալ Ծրագրի իրականացման ժամկետների լրացուցիչ երկարաձգման անհրաժեշտության։

***Տվյալ բնագավառում իրականացվող քաղաքականությունը`***

**1004-11007** «Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարում ծրագրի խորհրդատվություն և կառավարում» միջոցառման շրջանակներում միջազգային փորձագետների և խորհրդատվական ընկերությունների կողմից մատուցված և մատուցվելիք նախագծանախահաշվային փաստաթղթերի մշակման ծառայությունների դիմաց անհրաժեշտ է վճարել 467,952.0 հազար դրամ՝ հաշվարկված 1 Եվրո=531.16 ՀՀ դրամ փոխարժեքով։ Հաշվի առնելով վերոգրյալը՝ անհրաժեշտ է 2020թ. ՀՀ պետական բյուջեում կատարել միջծրագրային վերաբաշխումներ։

**1004-12002** «Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարման փուլի 1 ծրագրով Ջրաձոր գյուղի վերաբնակեցման համար ենթակառուցվածքնների և բնակելի տների կառուցում» միջոցառման շրջանակներում դեռևս ընթանում են քննարկումներ և նախահաշվարկներ իրականացվելիք վերաբնակեցման հետ կապված աշխատանքների մասով։ Արդյունքում՝ նախատեսված աշխատանքների միայն մի մասը հնարավոր կլինի իրականացնել 2020թ.-ին։ Այդ կապակցությամբ 2020թ. ՀՀ պետական բյուջեում կատարել հնարավոր է կատարել անհրաժեշտ միջծրագրային վերաբաշխումներ։

**1072-32002** «Եվրոպական ներդրումային բանկի աջակցությամբ իրականացվող ջրամատակարարման և ջրահեռացման ենթակառուցվածքների վերականգնման ծրագրի երրորդ փուլի շրջանակներում ջրամատակարարման և ջրահեռացման ենթակառուցվածքների հիմնանորոգում» և **1072-32001** «Գերմանիայի զարգացման վարկերի բանկի աջակցությամբ իրականացվող ջրամատակարարման և ջրահեռացման ենթակառուցվածքների վերականգնման ծրագրի երրորդ փուլի շրջանակներում ջրամատակարարման և ջրահեռացման ենթակառուցվածքների հիմնանորոգում» միջոցառումների շրջանակներում համատեղ ֆինանսավորվելու է «Համայնքային ենթակառուցվածքների II ծրագիր, փուլ 3 - Հայաստանի ջրամատակարարման և ջրահեռացման ենթակառուցվածք» ծրագրով նախատեսված աշխատանքները և ծառայությունները։ Քանի որ այս միջոցառումների շրջանակներում առաջին կիսամյակում միայն վարկային միջոցների հաշվին կատարվելու են շինարարական պայմանագրերով նախատեսվող կանխավճարների վճարումները, ուստի հնարավոր է ՀՀ կառավարության համաֆինանսավորման միջոցների մասով 2020թ. ՀՀ պետական բյուջեում կատարել եռամսյակային վերաբաշխումներ՝ տարեկան նախատեսված գումարները թողնելով անփոփոխ։

***Կարգավորման նպատակը և բնույթը***` Ծրագրի բնականոն ընթացքի ապահովում որը հնարավորություն կտա ժամկետի երկարաձգմամբ պայմանավորված՝ լրացուցիչ պարտավորություններից խուսափել:

***Ակնկալվող արդյունքը`*** Ծրագրի բնականոն ընթացքի ապահովում։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ՈՒ ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության 2020 թվականի պետական բյուջեում վերաբաշխում ու փոփոխություններ և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ՈՒ ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության 2020 թվականի պետական բյուջեում վերաբաշխում ու փոփոխություններ և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ: